《淡竹岭农家》
元代·方回

茅坞石巉岩，无云亦有岚。
纸材槌稚竹。泉笕穴枯杉。
跣足何曾袜，赪肩或不衫。
邻家石茶磨，妇借自能担。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。